Document ID: 31999R1228

Komisijas Regula (EK) Nr. 1228/1999
(1999. gada 28. maijs)
par datu sērijām, kas jāsagatavo apdrošināšanas pakalpojumu statistikā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 20. decembra Regulu (EK, Euratom) [1], kurā jaunākie grozījumi izdarīti ar Regulu (EK, Euratom) [2], un jo īpaši 12. panta ii), v) un vii) daļu,
(1) tā kā ar Regulu (EK, Euratom) Nr. 58/97 ir iedibināta kopēja Kopienas statistikas izveides sistēma attiecībā uz apdrošināšanas nozares struktūru, darbības veidiem, izpildi un konkurētspēju;
(2) tā kā ir jānosaka, cik bieži apkopojama apdrošināšanas pakalpojumu vairākgadu statistika; tā kā jānosaka pirmais atskaites gads, lai varētu apkopot statistikas datus, kā paredzēts Regulas (EK, Euratom) Nr. 58/98 5. pielikumā; tā kā jāprecizē apdrošināšanas pakalpojumu statistikas rezultātu iedalījums;
(3) tā kā šajā regulā paredzētie pasākumi saskan ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Šīs regulas pielikuma datu sērijās ir noteikts vairākgadu rādītāju apkopošanas biežums, rezultātu iedalījums un rezultātu apkopojuma pirmais atskaites gads, kas minēti Regulas (EK, Euratom) Nr. 58/97 4., 8. un 9. pantā.
2. pants
1. Dalībvalstis sagatavo šīs datu sērijas par 1999. gadu kā atskaites gadu un turpmākajiem gadiem A saraksta rādītājiem, kas uzskaitīti 5. pielikuma 4. iedaļas 3. punktā Regulā (EK, Euratom) Nr. 58/97, un par 2003. gadu kā atskaites gadu un turpmākajiem gadiem B saraksta rādītājiem, kas uzskaitīti minētās regulas 5. pielikuma 4. iedaļas 4. punktā.
2. Dalībvalstis turklāt sagatavo šīs sērijas par A saraksta rādītājiem par 1996., 1997. un 1998. atskaites gadu, ja tas atbilst attiecīgajā valstī pastāvošajai praksei, kā arī par B saraksta rādītājiem par 2000., 2001. un 2002. atskaites gadu, ja tas atbilst attiecīgajā valstī pastāvošajai praksei.
3. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 28. maijā

Labels: 12
2
4
19